Resolució de 28 de juliol de 2016, de finalització de la Reclamació 46/2016 amb acord de mediació
Informació sobre la previsió del Consell Comarcal de licitar els serveis comarcals de deixalleria i abocador i saber quan tenen previst licitar el servei de recollida selectiva de paper, plàstic, i vidre de la Cerdanya.
L'article 39.1 de la Llei 19/2014, del 29 de desembre, de transparència, accés a la informació pública i bon govern (LTAIPBG) estableix que les resolucions expresses o presumptes en matèria d'accés a la informació pública poden ser objecte de reclamació gratuïta i voluntària davant de la GAIP; aquest és el cas de l'objecte d'aquesta reclamació.
Aquesta competència, d'acord amb l'article 3 de la llei indicada, comprèn l'exercici de les seves funcions en l'àmbit de l'Administració local de Catalunya.
En la mesura que la reclamació formulada té per objecte l'accés a una informació pública i que el seu destinatari és el Consell Comarcal de la Cerdanya, la GAIP és plenament competent per a resoldre-la.
L'article 42 de l'LTAIPBG regula el procediment de reclamació, l'apartat 5è del qual, relatiu al procediment de mediació, estableix que l'acord assolit "ha de ser aprovat pel reclamant, per l'Administració afectada i, si escau, pels tercers que hagin comparegut en el procediment.
Aquest acord posa fi al procediment i en cap cas no pot ser contrari a l'ordenament jurídic".
En el cas que ens ocupa, l'acta aixecada al finalitzar la sessió de mediació celebrada, degudament signada pels assistents, deixa constància dels compareixents, dels termes de l'acord assolit, que consta annex a aquesta Resolució i en el contingut del qual no s'aprecia cap element contrari a l'ordenament jurídic.
La signatura dels indicats documents dóna satisfacció a la sol·licitud d'accés a la informació formulada per la persona reclamant, per la qual cosa és procedent donar per finalitzat el procediment.
Sobre la base dels antecedents i fonaments jurídics exposats, el Ple de la GAIP, en la sessió de 28 de juliol de 2016, resol per unanimitat:
Barcelona, 28 de juliol de 2016
del 22 de juliol, relatiu a la Reclamació 46/2016
En representació del Consell Comarcal de la Cerdanya:
El representant del Consell Comarcal de la Cerdanya es compromet a fer lliurament a la part reclamant de la informació que es detalla en el següent acord.
Informació que ha de ser lliurada.
La representació del Consell Comarcal de la Cerdanya es compromet a convocar la nova licitació dels serveis comarcals de deixalleria i abocador i el servei de recollida selectiva de paper plàstic i vidre a la Cerdanya abans que finalitzi l'any.
Així mateix, es compromet a lliurar una còpia dels contractes actualment subscrits.
La informació es facilitarà en suport digital reutilitzable a la persona reclamant.
La informació relativa als contractes actualment subscrits es lliurarà abans del dia 1 de setembre del 2016.
La part reclamant, mitjançant aquest acord de mediació es dóna per satisfeta de la seva reclamació en relació amb l'accés a la informació pública sol·licitada, sens perjudici de les actuacions i accions ulteriors que li puguin correspondre.
L'administració reclamada es compromet a informar del compliment del present acord a la GAIP un cop s'hagi fet efectiu, de conformitat amb el què estableix l'article 43.5 de la Llei 19/2014, del 29 de desembre, de transparència, accés a la informació pública i bon govern, comunicant-li expressament en un termini d'una setmana el seu compliment i els termes de la seva execució.
El present Acord de mediació es regeix per la Llei 19/2014, del 29 de desembre, de transparència, accés a la informació pública i bon govern, i segueix el previst pel Manual de mediació de la GAIP, els aspectes més destacats del qual són recollits per les adjuntes " Característiques bàsiques del procediment de mediació per a l'accés a la informació pública ".
L'acord es presentarà al Ple de la GAIP, a fi que aquesta en tingui coneixement, dicti la resolució que posa fi al procediment de reclamació, ordeni la seva execució i la seva publicació al web de la GAIP.
Pel Consell Comarcal de la Cerdanya: Per la persona reclamant: